Кафедра пад кіраўніцтвам прафесара У. С. Кошалева стала вядучай у краіне па працы над стварэннем навучальна-метадычных комплексаў па чытаных дысцыплінах, выданнем навучальнай літаратуры для студэнтаў ВНУ і навучэнцаў агульнаадукацыйных устаноў. На сёння пад аўтарствам У. С. Кошалева і яго калегаў выйшла ўжо больш за 50 падручнікаў, навучальных і метадычных дапаможнікаў для сярэдняй школы. Прафесар У. С. Кошалеў неаднаразова заахвочваўся за свае працоўныя дасягненні. Так, у 2006 годзе за шматгадовае паспяховае кіраўніцтва кафедрай, плённую выкладчыцкую і навуковую працу быў узнагароджаны знакам Міністэрствы адукацыі "Выдатнік адукацыі", а ў 2010 годзе – Ганаровай граматай Савета Міністраў Рэспублікі Беларусь. У 2014 годзе за прафесійную дзейнасць і фундаментальны ўнёсак у навуку ён быў ганараваны медаля Францыска Скарыны.